АПр № 22 малки оперативни ПРОЦЕДУРИ НА РАМЕНЕН ПОЯС И ГОРЕН КРАЙНИК

**3. КОДОВЕ НА ОСНОВНИ ПРОЦЕДУРИ**

|  |
| --- |
| 1451 Други ексцизионни процедури на китка  90603-11 Секвестректомия на кости на китка  *Включва*: антибиотична тампонада  отваряне на кост  *Кодирай също когато е направена:*  • костен графт (48239-00, 48242-00 [1569])  • вътрешна фиксация (47921-00 [1554])  90547-03 Ексцизия на лезия на сухожилно влагалище на длан  Ексцизия на ганглион от сухожилно влагалище  **1450 Други ексцизионни процедури на ръка**  90603-13 Секвестректомия на фаланга на ръка  90603-12 Секвестректомия на метакарпус  *Включва*: антибиотична тампонада  пробиване на кост  *Кодирай също когато е направена:*  • костен графт (48239-00, 48242-00 [1569])  • вътрешна фиксация (47921-00 [1554])  46397-00 Локална ексцизия на лезия или тъкан на кост на карпални и метакарпални кости  46397-01 Локална ексцизия на лезия или тъкан на кост на фаланги на ръка  46397-03 Скъсяващи крайника операции на фаланги на ръка  46397-02 Скъсяващи крайника операции на карпални и метакарпални кости  46397-04 Вътрешна фиксация на карпални и метакарпални кости без наместване на фрактура  46397-05 Отстраняване на имплантирани уреди от карпални и метакарпални кости  48406-14 Остектомия на карпална кост  46397-06 Отстраняване на имплантиран уред от фаланги на ръка  **1449 Други ексцизионни процедури върху кост на ръка**  46396-02 Остектомия на пръст на ръка  46396-03 Остектомия на метакарпална кост  **1571 Други възстановителни процедури въху кост на други мускулно-скелетни точки**  90588-00 Остеоклазия  *Не включва*: такава при носни турбинати (41686 [381])  **1401 Наместване фрактура на ключица или рамо**  47462-00 Затворено наместване фрактура на ключица  **1413 Затворено наместване фрактура на хумерус или лакът**  47426-00 Затворено наместване фрактура на проксимален хумерус  47447-00 Затворено наместване фрактура на шафта на хумерус  47456-00 Затворено наместване фрактура на дистален хумерус  *Включва*: кондиларна }  супракондиларна } на хумерус    **1427 Затворено наместване фрактура на радиус**  47405-00 Затворено наместване фрактура на радиална глава или шийка  47381-00 Затворено наместване фрактура на шафт на радиус  *Не включва*: такава с:  • луксация (47385-00, 47385-02 [1427])  • улна (47390-00, 47390-01 [1431])  47363-00 Затворено наместване на фрактура на дистален радиус  *Включва*: { Barton  фрактури на { Colles  { Smith  **1428 Затворено наместване фрактура на улна или олекранон**  47396-00 Затворено наместване фрактура на олекранон  47381-01 Затворено наместване фрактура на шафт на улна  *Не включва*: такава с:  • луксация (47385 [1428])  • радиус (47390 [1431])  47363-01 Затворено наместване фрактура на дистална улна  **1431 Наместване фрактура на шафт на радиус и улна**  47390-00 Затворено наместване фрактура на шафт на радиус и улна  **1455 Отворено наместване фрактура на карпус**  47351-00 Отворено наместване фрактура на карпус  **1456 Отворено наместване фрактура на метакарпус на ръка**  47342-00 Отворено наместване фрактура на метакарпус  **1457 Отворено наместване фрактура на фаланга на ръка**  47330-00 Отворено наместване фрактура на проксимална фаланга на ръка  47318-00 Отворено наместване фрактура на средна фаланга на ръка  47306-00 Отворено наместване фрактура на дистална фаланга на ръка  47330-01 Отворено наместване фрактура на проксимална фаланга на ръка с вътрешна фиксация  47318-01 Отворено наместване фрактура на средна фаланга на ръка с вътрешна фиксация  47306-01 Отворено наместване фрактура на дистална фаланга на ръка с вътрешна фиксация  **1412 Други ексцизионни процедури на лакът и хумерус**  46398-00 Дебридмен на мястото на отворена фрактура на хумерус  **1426 Ексцизионни процедури на предмишница**  46398-01 Дебридмен на мястото на отворена фрактура на радиус и/или улна  **1450 Други ексцизионни процедури на ръка**  46398-02 Дебридмен на мястото на отворена фрактура на карпални и метакарпална кост  46398-03 Дебридмен на мястото при отворена фрактура на фаланги на ръка  **Наместване на луксация на ключица, скапула или рамо**  47009-00 Затворено наместване луксация на рамо  Затворено наместване луксация на гленохумерална става  **Затворено наместване луксация на хумерус или лакът**  47018-00 Затворено наместване на луксация на лакът  *Не включва*: при фрактура на главата на радиус или улна (47385-00 [1427], 47386-00, 47386-02 [1432])  **Отворено наместване луксация на става на ръка**  47033-00 Отворено наместване луксация на кости на китка  47033-01 Отворено наместване луксация на карпометакарпална става  47045-00 Отворено наместване луксация на метакарпофалангеална става  47039-00 Отворено наместване луксация на интерфалангеална става на ръка  **Синовектомия на става на ръка**  46336-00 Синовектомия на интерфалангеална става на ръка  **Инцизионни процедури на мускул, сухожилие или фасция на ръка**  90545-00 Инцизия на мека тъкан на ръка  Отделяне мускули на ръка  Миотомия на ръка  Тенотомия на ръка БДУ  **1418 Други възстановителни процедури на раменна кост или лакът**  49119-00 Фасциотомия на рамо и/или мишница  **1440 Инцизионни процедури на мускул, сухожилие или фасция на ръка**  47981-02 Декомпресивна фасциотомия на ръка  Декомпресивна фасциотомия на интеросално мускулно пространство на ръка  46366-00 Подкожна фасциотомия при контрактура на Дюпюитрен  90544-00 Освобождаване сраствания на ръка  Освобождаване сраствания на ръка:  • фасция  • мускул  • сухожилие БДУ  *Не включва*: тенолиза на сухожилие на ръка:  • екстензорно (46450-00 [1440])  • флексорно (46453-00 [1440])  90547-02 Експлорация на сухожилно влагалище  **1423 Инцизия на фасция на предмишница**  47981-00 Декомпресивна фасциотомия на предмишница  **1467 Други възстановителни процедури на ръка**  90547-01 Шев на мускул или фасция на длан  **Ампутация на китка, ръка или пръст**  46465-00 Ампутация на пръст  *Не включва*: ампутация на върха на пръст (според азбучния Индекс за извършени специфични процедури, например Остектомия; Ексцизия, меки тъкани) |

**Изискване:** Амбулаторната процедура се счита за завършена, ако е извършена една основна оперативна процедура от посочените в таблица **Кодове на основни процедури.**

**4. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА АМБУЛАТОРНАТА ПРОЦЕДУРА**

**Амбулаторната процедура се изпълнява в обхвата на медицинската специалност "Ортопедия и травматология", съгласно медицински стандарт "Ортопедия и травматология", от обхвата на медицинската специалност "Хирургия", осъществявана съгласно медицински стандарт "Общи медицински стандарти по хирургия, неврохирургия, гръдна хирургия, кардиохирургия, съдова хирургия, детска хирургия и лицево-челюстна хирургия".**

Изискванията за наличие на задължителните звена, апаратура и специалисти са в съответствие с посочените медицински стандарти. Оперативните процедури, които могат да се извършват в условия на спешност са в съответствие с медицински стандарт "Ортопедия и травматология"

**4.а. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И ФУНКЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПОМОЩ**

Лечебното заведение за болнична помощ може да осигури чрез договор, вменените като задължителни звена, медицинска апаратура и оборудване, и с друго лечебно заведение за извънболнична или болнична помощ, разположено на територията му и имащо договор с НЗОК.

|  |
| --- |
| **Задължително звено/медицинска апаратура** |
| 1. Клиника/отделение по ортопедия и травматология  или  Структура по хирургия |
| 2. Операционен блок/зали |
| 3. Клинична лаборатория |
| 4. Рентгенов апарат за скопия и графия |

**4.б. НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА АМБУЛАТОРНАТА ПРОЦЕДУРА И ИЗИСКВАНИЯ ЗА ДОПЪЛНИТЕЛНА КВАЛИФИКАЦИЯ.**

**Необходими специалисти за лечение на пациенти на възраст над 18 години:**

- лекар със специалност по ортопедия и травматология;

- лекар със специалност по образна диагностика;

- лекар със специалност по клинична лаборатория.

**Необходими специалисти за лечение на пациенти на възраст под 18 години:**

- лекар със специалност по ортопедия и травматология ;

- лекари със специалност по анестезиология и интензивно лечение;

- лекар със специалност по детски болести;

- лекар със специалност по образна диагностика;

- лекар със специалност по клинична лаборатория.

При анамнеза от страна на пациента за алергия се извършва задължителна консултация с лекар със специалност по анестезиология или клинична алергология.

**5. ИНДИКАЦИИ ЗА ИЗПЪЛНЕНИЕ НА АМБУЛАТОРНАТА ПРОЦЕДУРА:**

**Дейностите и услугите по тази амбулаторна процедура се осъществяват незабавно или се планират за изпълнение в зависимост от развитието, тежестта и остротата на съответното заболяване и определения диагностично-лечебен план.**

**5.а.** **ДИАГНОСТИЧНИ, ЛЕЧЕБНИ И РЕХАБИЛИТАЦИОННИ ДЕЙНОСТИ И УСЛУГИ В ХОДА НА АМБУЛАТОРНАТА ПРОЦЕДУРА:**

Диагностика и оперативно лечение при:

- травма;

- клинични данни за локална болка, хематом, болезнени или невъзможни активни и пасивни движения в съседните на фрактурата или увредата стави, патологични движения, хемартроза, добавъчна симптоматика от компресия на съседни анатомични елементи (съдове и нерви), нарушена мекотъканна цялост;

- рентгенологични данни за фрактура;

- клинични данни за наличие на изразени деформитети, контрактури в областта на ставите на горния крайник, сетивни нарушения;

- заболявания, изискващи малки оперативни процедури в областта на горния крайник при изчерпване на възможностите за консервативно лечение;

- отстраняване от костите на имплантирани уреди (на карпални и метакарпални кости и фаланги на ръка

**5.б. ДИАГНОСТИЧНО- ЛЕЧЕБЕН АЛГОРИТЪМ.**

**ДИАГНОСТИЧНО – ЛЕЧЕБНИЯТ АЛГОРИТЪМ Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, КОИТО СЕ ЗАПЛАЩАТ ПО ТАЗИ АМБУЛАТОРНА ПРОЦЕДУРА.**

Рентгенологичното изследване не е задължително при лезии на меки тъкани и други състояния, които не се визуализират с такова изследване.

**Абсолютни контраиндикации:** нестабилна хемодинамика.

**Относителни контраиндикации:** декомпенсирани придружаващи заболявания (диабет или други метаболитни заболявания, екстремна хипертония, сърдечна декомпенсация > 2ст, бъбречна инсуфициенция).

Медикаментозното лечение в пред- и следоперативния период се определя и зависи от състоянието на пациента и характера на заболяването.

**Здравни грижи,** съгласно Наредба № 1 от 8.02.2011 г. за професионалните дейности, които медицинските сестри, акушерките, асоциираните медицински специалисти и здравните асистенти могат да извършват по назначение или самостоятелно.

**ПРИ ЛЕЧЕНИЕ ПО АМБУЛАТОРНАТА ПРОЦЕДУРА, ЛЕЧЕБНОТО ЗАВЕДЕНИЕ Е ДЛЪЖНО ДА ОСИГУРЯВА СПАЗВАНЕТО ПРАВАТА НА ПАЦИЕНТА, УСТАНОВЕНИ В ЗАКОНА ЗА ЗДРАВЕТО.**

**ПРАВАТА НА ПАЦИЕНТА СЕ УПРАЖНЯВАТ ПРИ СПАЗВАНЕ НА ПРАВИЛНИКА ЗА УСТРОЙСТВОТО, ДЕЙНОСТТА И ВЪТРЕШНИЯ РЕД НА ЛЕЧЕБНОТО ЗАВЕДЕНИЕ.**

**6. ПОСТАВЯНЕ НА ОКОНЧАТЕЛНА ДИАГНОЗА.**

Постоперативно при неонкологичните заболявания. При онкологичните случаи след задължително хистологично изследване и патоморфологична диагноза, с определяне на степен на малигненост (стадий на тумора по TNM-класификация).

**7. ПРИКЛЮЧВАНЕ НА АМБУЛАТОРНАТА ПРОЦЕДУРА И ОПРЕДЕЛЯНЕ НА ПОСЛЕДВАЩ РЕЖИМ.**

**Диагностични, лечебни и рехабилитационни дейности и услуги при приключване на амбулаторната процедура:**

Контрол на здравното състояние на пациента и медицинско заключение за липса на медицински риск от приключване на процедурата въз основа на:

- обективни данни за добре адаптирана оперативна рана и липса на значими субективни оплаквания;

- в случаите по отстраняване от костите на имплантирани уреди (на карпални и метакарпални кости и фаланги на ръка) и отстранени имплантирани в костите уреди.

Оценка на потребностите от диагностични, лечебни и рехабилитационни дейности и услуги след приключване на процедурата, в т. ч.:

- контролни прегледи в лечебното заведение;

-продължаване на лечението, в т. ч. планиране на дейностите по отстраняване на имплантираните в костите уреди.

- рехабилитация.

**Довършване на лечебния процес и проследяване**

В цената на Амбулаторната процедура влизат до два контролни прегледа при явяване на пациента в рамките на един месец след изписване и задължително записани в епикризата.

Контролните прегледи след изписване на пациента се отразяват в специален дневник/журнал за прегледи, който се съхранява в диагностично-консултативния блок на лечебното заведение – изпълнител на болнична помощ.

При диагноза включена в Наредба № 8 от 2016 г. за профилактичните прегледи и диспансеризацията, пациентът се насочва за диспансерно наблюдение, съгласно изискванията на същата.

**МЕДИЦИНСКА ЕКСПЕРТИЗА НА РАБОТОСПОСОБНОСТТА** – извършва се съгласно Наредба за медицинската експертиза на работоспособността.

8. Документиране на дейностите по АМБУЛАТОРНАТА ПРОЦЕДУРА

**8.1. ЛЕЧЕБНИТЕ ДЕЙНОСТИ ЗА ПАЦИЕНТА** седокументират в част ІІ на *„Направление за хоспитализация/лечение по амбулаторни процедури” ( бл.МЗ-НЗОК № 7).*

**8.2. ПРЕДОПЕРАТИВНА БОЛНИЧНА ДОКУМЕНТАЦИЯ** – включва попълване на лист за *Предоперативна анестезиологична консултация* и задължителна предоперативна епикриза – документите се оформят съгласно Медицински стандарти “Анестезия и интензивно лечение” и “Ортопедия и травматология”.

**При извършване на оперативната интервенция под местна анестезия – се попълва предоперативна епикриза.**

**8.3. ДОКУМЕНТИРАНЕ НА ЛЕЧЕНИЕТО:**

Документиране на операцията – изготвяне на оперативен протокол (съобразно Медицински стандарти по ортопедия и травматология).

**8.4. ПРЕВЕЖДАНЕТО КЪМ ДРУГО ЛЕЧЕБНО ЗАВЕДЕНИЕ СЕ ДОКУМЕНТИРА В**  част ІІІ на „*Направление за хоспитализация/лечение по амбулаторни процедури” (бл. МЗ-НЗОК № 7).*

**ДЕКЛАРАЦИЯ ЗА ИНФОРМИРАНО СЪГЛАСИЕ** – подписва се от пациента (родителя/настойника/попечителя).

**ОТЧИТАНЕТО** се извършва с „*Направление за хоспитализация/лечение по амбулаторни процедури” (бл.МЗ-НЗОК № 7)* и електронен отчет в определен формат, съгласно изискванията на НЗОК.

**Документите се съхраняват в лечебното заведение за целите на контрола от оторизираните институции.**

ДОКУМЕНТ № 4

ИНФОРМАЦИЯ ЗА ПАЦИЕНТА (родителя/настойника/Попечителя)

(малки оперативни ПРОЦЕДУРИ НА РАМЕНЕН ПОЯС И ГОРЕН КРАЙНИК)

**Какво представляват малките оперативни процедури в областта на горния крайник?**

При определени счупвания, изкълчвания или заболявания в областта на горните крайници, необходимото лечение се свежда до извършването на малки оперативни процедури. Големината на процедурата се определя както от сложността на увредата, така и от вида на оперативната интервенция и периода на престой на пациента в лечебното заведение.

**Защо трябва да постъпите в болница?**

В болницата ще бъдат извършени различни изследвания, за някои от които ще Ви предоставим допълнителна информация, след прочитането на която Вие или Вашите близки могат да задават допълнителни въпроси. Въз основа на тези изследвания ще Ви бъде предложен план на лечение, което допълнително ще Ви бъде обяснено.

**Какво Ви предстои на Вас или Вашето дете вътре в болницата?**

След направените изследвания, ще Ви предложим операция, която ще Ви обясним. Извършването на операцията ще Ви осигури по-добро качество на живот. В случай, че операцията не се извърши, Вашето състояние или това на Вашето дете би могло прогресивно да се влошава и прогнозата за качеството на живота да се влоши.

В някои случаи, заболяванията и травмите изискващи малки оперативни процедури са комплексни и при тях се налагат повторни процедури, включително и за отстраняване на поставените метални остеосинтезни средства при предходните оперативни процедури. Независимо от това, навременно проведените малки оперативни процедури в значителна степен подобряват Вашето състояние и са необходимо условие за по-нататъшно консервативно или оперативно лечение.

В редки случаи операцията се извършва при висок оперативен риск, който ще Ви бъде допълнително разяснен, за да вземете най-правилното за Вас или Вашето дете решение. По време на Вашия болничен престой, по време на диагностичните или оперативни процедури или в следоперативния Ви период, могат да възникнат независещи от лечебния процес усложнения, което може да доведе до повторна операция със съответните рискове.

За успешното провеждане на лечението на Вас или Вашето дете се изисква известно усилие и от ваша страна. Не всички манипулации и етапи от лечението са леки за пациента, а някои от тях са свързани с болка. Вашето сътрудничество и търпение е важно за постигането на еднакво желания от нас и от Вас краен успешен резултат.

**Какво представлява самата операция?**

Вие или Вашето дете ще бъдете въведени в операционната зала след съответна предоперативна подготовка и тоалет. Там ще бъдете анестезирани, след което за Вашия живот ще се грижи оперативния екип. Ще се направи необходимата оперативна процедура. След операцията Вие или Вашето дете ще отидете в отделение, където за Вас ще бъде приготвено легло и ще се възстановявате под внимателните грижи на лекуващия Ви персонал.

Посредством маншета, поставена на Вашата ръка, ще Ви бъде измервано кръвното налягане.

В една вена на предмишницата или на гърба на дланта ще Ви бъде поставена пластмасова канюла (периферен венозен път), по която ще текат инфузионни разтвори и ще се правят различни медикаменти.

Повечето малки оперативни процедури могат да бъдат осъществени и с прилагането на регионална или местна анестезия. При този вид упойка медикаментът за обезболяване се поставя с тънка игла, след направена локална анестезия в областта на подмишничната ямка или в оперативното поле. При този метод се постига пълно обезболяване на горния крайник, при запазване на ясно съзнание и възможен контакт с оперативния екип. В следоперативния период в продължение на 6-10 часа е възможно да не усещате напълно и да не движите пълноценно крайника. Това състояние е преходно и не трябва да Ви безпокои.

Понякога след операцията Вие може да бъдете объркани (дезориентирани), което не е необичайно. Всеки човек реагира по различен начин на медикаментите и ефекта от операцията. Бъдете спокойни, това състояние е преходно и преминава за няколко часа.

След Вашето или на Вашето дете стабилизиране, нормално протичане на зарастването на раните и раздвижване предстои изписване и продължаване на лечението в домашни условия.